ચોમાસામાં મેલેરિયા અને ડેન્ગ્યુ સૌથી સામાન્ય રીતે ફેલાતી બિમારીઓ છે. ડેન્ગ્યુ અને મેલેરિયાનાં કારણે થતાં મૃત્યુઆંક ધરાવતાં ટોચનાં 10 રાજ્યોમાં ગુજરાત સામેલ છે એમાં નવાઈ ન લાગવી જોઈએ. વર્ષ 2015માં ગુજરાતમાં ડેન્ગ્યુનાં 5590 કેસ નોંધાયા હતાં અને તેનાં કારણે નવ લોકોનાં મૃત્યુ થયાં હતાં. આ રીતે ડેન્ગ્યુ સાથે સંબંધિત મૃત્યુઆંક ધરાવતાં ટોચનાં 10 રાજ્યોમાં ગુજરાતનું સ્થાન આઠમું હતું. વર્ષ 2014માં ભારતમાં ડેન્ગ્યુ સંબંધિત મૃત્યુઆંકની દ્રષ્ટિએ ગુજરાત ટોચનું 10મું રાજ્ય હતું.